Успешан деби на светским првенствима у великим базенима је имао у Шангају 2011, где је освојио две сребрне медаљу у тркама на 50 и 100 прсно. У обе дисциплине је поставио нове националне рекорде. Годину дана касније успео је да се квалификује за наступ на ЛОИ 2012. у Лондону, где је успео да се пласира у финале трке на 100 прсно које је окончао на седмом месту, а пливао је и у квалификационим тркама штафета на 4×100 мешовито (14. место). Средином децембра исте године, на светском првенству у малим базенима у Истанбулу осваја златну медаљу у трци на 100 прсно, поставши тако првим италијанским пливачем у историји који је освојио злато у некој од појединачних дисциплина светских првенстава у малим базенима.